സർ ഡൊണാൾഡ് ബ്രാഡ്മാൻറെ ബാറ്റിംഗ് ശരാശരി 109.42 ആണെന്ന് പുതിയ പഠനം . ടെസ്റ്റിൽ ഓസീസ് ഇതിഹാസത്തിൻറെ ശരാശരി 99.94 എന്നായിരുന്നു ഇതുവരെ വിലയിരുത്തിയിരുന്നത് . കൊൽക്കത്തയിലെ ഇന്ത്യൻ ഇൻസ്റ്റിറ്റൂട്ട് ഓഫ് മാനേജ്മെൻറാണ് മികച്ച താരത്തെ കണ്ടെത്താൻ പഠനം നടത്തിയത് . സച്ചിനാണോ ബ്രാഡ്മാനാണോ മികച്ച താരമെന്ന ചോദ്യത്തിനും പഠനത്തിൽ ഉത്തരമായി . ബാറ്റിംഗ് ശരാശരി മാനദണ്ഡമാക്കി മികച്ച താരത്തെ കണ്ടെത്തുന്ന പരമ്പരാഗത ശൈലിയിൽ നിന്ന് വ്യത്യസ്തമാണ് ഈ പഠനം . ബാറ്റിംഗ് ശരാശരി , സ്ഥിരത , വ്യത്യസ്ത എതിർ ടീമുകളുമായുള്ള പ്രകടനം , ഇന്നിംഗ്സ് ദൈർഘ്യം , എന്നിവ പരിഗണിച്ചാണ് മികച്ച താരത്തെ കണ്ടെത്തുന്നത് . 50 മത്സരങ്ങളിലധികം കളിച്ച താരങ്ങളെയാണ് പഠനവിധേയമാക്കിയത് . സച്ചിനെക്കാൾ മികച്ച താരം ബ്രാഡ്മാൻ ആണെന്നാണ് പഠന നിഗമനം .